CELEX: E2021C0029
Language: hu
Date: 2021-04-13 00:00:00
Title: Az EFTA Felügyeleti Hatóság 29/21/COL felhatalmazáson alapuló határozata (2021. április 13.) Norvégia kiskérődzők Brucella melitensis általi fertőzöttségtől mentes státuszának elismeréséről [2021/1331]

2021.8.12.   
               
               
                  HU
               
               
                  Az Európai Unió Hivatalos Lapja
               
               
                  L 290/3
               
            
         AZ EFTA FELÜGYELETI HATÓSÁG FELHATALMAZÁSON ALAPULÓ HATÁROZATA
         (2021. április 13.)
         Norvégia kiskérődzők Brucella melitensis általi fertőzöttségtől mentes státuszának elismeréséről [2021/1331]
         AZ EFTA FELÜGYELETI HATÓSÁG,
         tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 1. jegyzőkönyve 1. cikkének (2) bekezdésére és 3. cikkére,
         tekintettel az Európai Gazdasági Térségről szóló megállapodás (a továbbiakban: EGT-megállapodás) I. melléklete I. fejezete 4.1. részének 2. pontjában említett jogi aktusra,
         az EGT-megállapodás I. mellékletében,
         az EGT-megállapodás 1. jegyzőkönyve 4. pontjának d) alpontjában és különösen a 91/68/EGK irányelv 15. cikkének (1) és (2) bekezdésében és A. melléklete 1. fejezete II. részének 1. pontjában említett egyedi kiigazításokkal és ágazati kiigazításokkal módosított és az EGT-megállapodáshoz igazított, a juh- és kecskefélék Közösségen belüli kereskedelmére irányadó állategészségügyi feltételekről szóló, 1991. január 28-i 91/68/EGK tanácsi irányelv (a továbbiakban: 91/68/EGK irányelv);
         mivel:
         A Norvég Élelmiszerbiztonsági Hatóság (a továbbiakban: NFSA) 2020. november 25-én kelt levelében (1166399. sz. dokumentum) kérte, hogy az EFTA Felügyeleti Hatóság (a továbbiakban: Hatóság) hivatalosan ismerje el, hogy Norvégiában a kiskérődzők mentesek a Brucella melitensis fertőzöttségtől (a továbbiakban: a kérelem). A kérelemhez csatolták a Norvég Állategészségügyi Intézet jelentését abból a célból, hogy a 91/68/EGK irányelv követelményeivel összhangban igazolják a juhok és kecskék Brucella melitensistől való mentességét (1166397. sz. dokumentum).
         A Hatóság 2020. december 18-án kelt e-mail-üzenetében (1171269. sz. dokumentum) kiegészítő információkat kért a NFSA-tól a kérelem jogalapjával kapcsolatban.
         A Norvég Mezőgazdasági és Élelmezésügyi Minisztérium (a továbbiakban: a minisztérium) 2021. január 5-én kelt levelében (1171267. sz. dokumentum) válaszolt a Hatóság kiegészítő információk iránti kérelmére, és válaszához csatolta az NFSA 2020. december 21-én kelt levelét (1171265. sz. dokumentum), amely szerint a kérelem jogalapja a 91/68/EGK irányelv A. melléklete 1. fejezete II. része 1. pontjának a) alpontja vagy 1. pontjának b) és c) alpontja volt.
         A 91/68/EGK irányelv A. melléklete I. fejezete II. részének 1. pontja meghatározza, hogy egy tagállam hivatalosan brucellózismentesnek ismerhető el, ha:
         
                     
                  
                  
                     
                  
               A Hatóság az Európai Bizottsággal szoros együttműködésben megvizsgálta a Norvégia által benyújtott információkat, és ennek alapján nem tudta megállapítani, hogy teljesülnek-e a 91/68/EGK irányelv A. melléklete 1. fejezete II. része 1. pontjának a) alpontjában meghatározott feltételek. A Hatóság ezért megvizsgálta, hogy teljesülnek-e a 91/68/EGK irányelv A. melléklete 1. fejezete II. része 1. pontjának b) alpontjában meghatározott feltételek.
         A Hatóság 2021. január 28-án kelt levelében (1172699. sz. dokumentum) annak megerősítésére kérte a minisztériumot, hogy Norvégiában legalább az elmúlt három évben tilos volt a kiskérődzők brucellózis elleni vakcinázása.
         A minisztérium 2021. február 23-án kelt levelében (1182614. sz. dokumentum) válaszolt a Hatóság megerősítés iránti kérelmére, és válaszához csatolta az NFSA levelét (1182612. sz. dokumentum), amely megerősíti, hogy a kiskérődzők brucellózis elleni vakcinázása legalább az elmúlt három évben tilos volt Norvégiában.
         A Hatóság az Európai Bizottsággal szoros együttműködésben megvizsgálta a Norvégia által benyújtott valamennyi vonatkozó dokumentációt, és ezen információk fényében úgy ítéli meg, hogy a 91/68/EGK irányelv A. melléklete 1. fejezete II. részének 1.b) pontjában meghatározott feltételek teljesülnek ahhoz, hogy Norvégia a norvég kiskérődzők tekintetében hivatalosan Brucella melitensis-mentesnek legyen elismerhető.
         A Hatóság 20/21/COL felhatalmazáson alapuló határozatával (1174462. sz. dokumentum) a 91/68/EGK irányelv A. melléklete 15. cikkével és 1. fejezete II. része 1. pontjának c) alpontjával összhangban megfelelően benyújtotta a határozattervezetet az EFTA állat- és növényegészségügyi kérdésekkel foglalkozó bizottságához (a továbbiakban: a bizottság). A bizottság jóváhagyta a határozattervezetet. Ennek megfelelően a határozattervezet összhangban áll a bizottság véleményével,
         ELFOGADTA EZT A HATÁROZATOT:
         
            1. cikk
            AZ EFTA Felügyeleti Hatóság elismeri Norvégia kiskérődzők Brucella melitensis általi fertőzöttségtől mentes státuszát.
         
         
            2. cikk
            Ez a határozat az aláírása napján lép hatályba.
         
         
            3. cikk
            Ennek a határozatnak Norvégia a címzettje.
         
         
            4. cikk
            Ez a határozat angol nyelven hiteles.
         
         
            Kelt Brüsszelben, 2021. április 13-án.
            
               A 130/20/COL felhatalmazáson alapuló határozat alapján eljáró EFTA Felügyeleti Hatóság részéről
            
            
               Högni S. KRISTJÁNSSON
               
                  a testület felelős tagja
               
            
            
               Carsten ZATSCHLER
               
                  ellenjegyző igazgató,
               
               
                  a Jogi és Végrehajtási Ügyek Igazgatósága részéről